Document ID: /fineweb-2-swissfilter-quality_10-filterrobots/filtered/01602.jsonl.gz/2

The Children Act
Onsdag aften den 3. oktober 2018 mødte 13 friske medlemmer op for at se filmen The Children Act, som er baseret på Ian McEwans roman.
I biografens café fik vi en kop kaffe, te og is, inden filmen startede. Filmen handlede om Fiona Maye (Emma Thompson), der som højt respekteret dommer ved den britiske High Court
står overfor sin hidtil sværeste sag. Sagen handler om den 17-årige Adam (Fionn Whitehead), der af religiøse årsager nægter at tage imod en blodtransfusion, selvom det kan redde hans liv. Spørgsmålet er, om Fiona skal tvinge Adam til at leve mod hans vilje…
Cecilie Moser